Apostellik suktsessioon - Vikipeedia, vaba entsüklopeedia

# Apostellik suktsessioon

###

Apostellik suktsessioon (ka apostlik suktsessioon, apostlik järjepidevus, apostellik järjepidevus) on kiriku õpetus, mille kohaselt on tänapäeva kristliku kiriku piiskopid apostlite järglased. Erinevad kristlikud voolud tõlgendavad seda õpetust erinevalt.

Apostellik suktsessioon väljendab vaimulikuameti õigusliku järjepidevust, meelevalda. Idee preestri (vaimuliku) pühitsemise edasiandmisest pärineb Vana-Egiptusest ja Vanast Testamendist ning on eri variatsioonides tuntud ka teistes usundites.

## [redigeeri] Katoliku traditsioon

Kõige olulisem on see doktriin katoliku traditsiooni kirikutes, kus apostelliku järjepidevuse väljenduseks on piiskoppide katkematu liin Uue Testamendi apostlitest alates. Apostlik suktsessioon antakse edasi piiskopi pühitsemisel käte pealepanekuga juba pühitsetud piiskoppide poolt. Sarnast põhimõtet tunnistavad ka mõned protestantlikud kirikud, näiteks anglikaani kirik ja osa luterlikke kirikuid. Selle arusaama puhul on kirik tõeline kui ta järgib apostlite õpetust ja suudab tõendada oma vaimulike pühitsusliini Kristuse apostlitest alates.

## [redigeeri] Protestantlik traditsioon

Suurema osa protestantlike koguduste ja mitmete kristlike uususundite jaoks ei oma katkematu pühitsuse liin, apostlitest tänaste vaimulikeni, mingit tähtsust. Selle asemel tähtsustatakse doktriini kiriku õpetuslikust järjepidevusest ehk Uue Testamendi ja apostlite õpetuse sõnumit.

## [redigeeri] Välislingid

- Catholic Answers : Apostolic Succession (ingliskeelne tutvustus katoliiklikust vaatepunktist)
- Catholic Encyclopedia : Apostolic Succession (ingliskeelne tutvustus katoliiklikust vaatepunktist)
- Bibel und "apostolische Sukzession" (saksakeelne analüüs protestantlikust vaatepunktist)

Välja otsitud andmebaasist "http://et.wikipedia.org../../../a/p/o/Apostellik_suktsessioon.html"

Kategooriad: Kristlus

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Česky
- Deutsch
- English
- Español
- Français
- Interlingua
- Italiano
- Nederlands
- Norsk (bokmål)
- Polski
- Svenska